**‏10 מרץ 2021
‏כ"ו אדר תשפ"א**

**לכבוד**

**עו"ד אלעד מן- עמותת הצלחה**

הנדון: **פנייתך מיום 8.2.2021**

בפנייתך שבנדון ביקשת לקבל מידע בדבר ההליכים המשפטיים שהתקיימו בתיקים 15374-05-17 בני ברוך נגד תאגיד השידור הישראלי ו- 54709-01-18 בני ברוך נגד תאגיד השידור הישראלי , ובפרט התייחסות להסכמות לסיום ההליך המשפטי לרבות כל תשלום כספי ו/או פרסום הודעה הסכמי גישור ופרוטוקולים של ישיבות המועצה או של כל גוף מוסמך אחר בתאגיד לאישור אותן הסכמות והסכמי גישור.

**להלן התייחסותי לדבריך:**

1. בהתייחס לתשלומים כספיים, לא בוצעו כאלו ולכן אין אסמכתאות בנושא.
2. בהתייחס לפרסום הודעה כמפורט בפנייתך, לא פורסמה כל הודעה בנושא.
3. בהתייחס לפרוטוקולים של מועצת התאגיד, המועצה לא דנה בנושא ומשכך אין פרוטוקולים בעניין.
4. בכל הנוגע להתייעצויות פנימיות לרבות יעוץ משפטי, אשר הובילו להסכמות והסכמי הגישור, הרי שעפ"י סעיף 9(ב)(4) לחוק חופש המידע, התשנ"ח-1998 (להלן- **החוק**), אין התאגיד מחויב במסירת מידע בדבר דיונים פנימיים, תרשומות של התייעצויות פנימיות, חוות דעת, טיוטה, עצה או המלצה, שניתנו לצורך קבלת החלטה. לאור זאת, בקשתך בנושא נדחית.
5. בהתייחס להסכם הגישור, הרי שאינו בידי התאגיד אלא מופקד בידי המגשר לצורך שמירה על חיסיון פרטיו כפי שהוסכם בין הצדדים, ומשכך בקשתך בנושא נדחית לאור האמור בסעיף 8(3) לחוק.
6. מצ"ב ההודעות שהועברו בהסכמה ע"י הצדדים לבית המשפט בדבר ההגעה להסדר פשרה.

בברכה,



**\_\_\_\_\_\_\_\_\_\_\_\_\_**

**שירה מרוז, עו"ד**

ממונה על חופש המידע